ท่าอากาศยานนานาชาตินครศรีธรรมราช

ท่าอากาศยานนานาชาตินครศรีธรรมราช หรือ สนามบินนครศรีธรรมราช (IATA: NST, ICAO: VTSF) เป็นท่าอากาศยานตั้งอยู่ในอำเภอเมืองนครศรีธรรมราช จังหวัดนครศรีธรรมราช ในสังกัดกรมท่าอากาศยาน กระทรวงคมนาคม ประวัติ ท่าอากาศยานนานาชาตินครศรีธรรมราช เดิมเปิดให้บริการโดยใช้สนามบินชะเอียน ซึ่งตั้งอยู่บริเวณค่ายวชิราวุธ กองทัพภาคที่ 4 โดยการผลักดันของประชาชนในจังหวัดนครศรีธรรมราช เพื่อให้มีการบริการขนส่งผู้โดยสารทางอากาศ จึงได้อาศัยท่าอากาศยานของกองทัพบกในบริเวณค่ายวชิราวุธ ซึ่งกรมการบินพาณิชย์ได้ปรับปรุงสนามบินเพื่อใช้ในเชิงพาณิชย์ โดยก่อสร้างอาคารที่พักผู้โดยสารและปรับปรุงทางวิ่ง แล้วเสร็จในปี พ.ศ. 2527 และใช้เป็นท่าอากาศยานร่วมกันระหว่างการบินทหารและการบินพลเรือน โดยมีขนาดทางวิ่ง 30 x 1,700 เมตร ต่อมาในปี พ.ศ. 2528 ท่าอากาศยานกองทัพภาคที่ 4 ได้เปิดใช้บริการเป็นสนามบินพาณิชย์ชั่วคราว โดยมีบริษัท เดินอากาศไทย จำกัด ให้บริการในเส้นทางการบินสุราษฎร์ธานีมายังจังหวัดนครศรีธรรมราช โดยใช้เครื่องบิน short 360 อีกสามปีต่อมาเมื่อมีผู้ใช้บริการจำนวนมากขึ้น ประกอบกับพื้นที่ท่าอากาศยานดังกล่าว มีขนาดไม่เพียงพอในการรองรับผู้โดยสาร จึงได้มีการพิจารณาเลือกพื้นที่ก่อสร้างท่าอากาศยานนครศรีธรรมราชแห่งใหม่ในบริเวณตำบลปากพูน อำเภอเมือง และดำเนินการก่อสร้างแล้วเสร็จในปี พ.ศ. 2541 วันที่ 20 เมษายน พ.ศ. 2541 ท่าอากาศยานนครศรีธรรมราชได้รับการประกาศให้เป็นท่าอากาศยานนานาชาติ และเปิดให้บริการในวันที่ 1 ธันวาคม พ.ศ. 2541 โดยมีบริษัท การบินไทย จำกัด (มหาชน) และบริษัท พีบีแอร์ จำกัด ให้บริการเส้นทางโดยตรงจากกรุงเทพมหานคร มายังจังหวัดนครศรีธรรมราช และมีพิธีเปิดอย่างเป็นทางการเมื่อวันที่ 10 มิถุนายน พ.ศ. 2543 โดยนายชวน หลีกภัย นายกรัฐมนตรีในขณะนั้น เป็นประธานในพิธี วันที่ 12 กรกฎาคม พ.ศ. 2556 ได้มีการประกาศในราชกิจจานุเบกษาให้ท่าอากาศยานนครศรีธรรมราชเป็นสนามบินศุลกากรในลำดับที่ 10/1 ของข้อ 3 แห่งกฎกระทรวงกำหนดท่าหรือที่สนามบินศุลกากร ทางอนุมัติด่านพรมแดน และด่านศุลกากร พ.ศ. 2553 ลงวันที่ 1 กรกฎาคม พ.ศ. 2556 ซึ่งมีผลให้ท่าอากาศยานนครศรีธรรมราช สามารถรับเที่ยวบินจากต่างประเทศได้ ต่อมาได้มีการปรับปรุงอาคารผู้โดยสารหลังเดิม ก่อสร้างคันทางพร้อมระบบระบายน้ำท่วม และก่อสร้างอาคารผู้โดยสารหลังใหม่ อาคารผู้โดยสารหลังใหม่ของท่าอากาศยานนานาชาตินครศรีธรรมราช เป็นอาคาร 3 ชั้น ชั้น 1 เป็นส่วนผู้โดยสารขาเข้า ชั้น 2 เป็นส่วนผู้โดยสารขาออก โดยมีสะพานเทียบเครื่องบิน 2 สะพาน ซึ่งสะพานทิศเหนือสามารถรองรับเที่ยวบินระหว่างประเทศได้ ส่วนชั้น 3 เป็นร้านค้า ร้านอาหาร และภัตตาคาร ทั้งนี้ อาคารดังกล่าวได้เปิดใช้งานอย่างไม่เป็นทางการตั้งแต่วันที่ 19 กันยายน พ.ศ. 2566 ส่วนอาคารหลังเดิมจะใช้เป็นสำนักงานท่าอากาศยาน สำนักงานสายการบิน และอาคารส่งสินค้า ข้อมูลทางภายภาพ ท่าอากาศยานนานาชาตินครศรีธรรมราช ตั้งอยู่บนทาหลวงแผ่นดินหมายเลข 4103 หมู่ที่ 10 ตำบลปากพูน อำเภอเมืองนครศรีธรรมราช จังหวัดนครศรีธรรมราช มีพื้นที่ทั้งหมด ประมาณ 1,814 ไร่ ห่างจากตัวเมืองไปทางทิศเหนือประมาณ 14 กิโลเมตร พื้นที่รวมทั้งหมด 1,814 ไร่ หรือ 2,902,400 ตารางเมตร มีลานจอดอากาศยานรวม 34,000 ตารางเมตร (85 x 400 เมตร) แบ่งออกเป็น B737 9 ลาน ATR-72 2 ลาน เฮลิคอปเตอร์ 2 ลาน ขนาดทางวิ่ง 59 x 2,100 เมตร ประกอบด้วยอาคารหลักดังนี้ อาคารผู้โดยสารหลัก พื้นที่รวม 30,600 ตารางเมตร รองรับผู้โดยสารได้ 1,600 คนต่อชั่วโมง หรือ 4,600,000 ล้านคนต่อปี หลุมจอดประชิดอาคาร 4 หลุม สะพานเทียบเครื่องบิน 2 สะพาน มีพื้นที่ใช้สอยดังนี้ ชั้น 1 ส่วนผู้โดยสารขาเข้า ประกอบด้วยโถงผู้โดยสารขาเข้า, จุดตรวจหนังสือเดินทางสำหรับผู้โดยสารขาเข้าระหว่างประเทศ, สายพานรับกระเป๋า 3 สายพาน (ระหว่างประเทศ 1 สายพาน และภายในประเทศ 2 สายพาน), พร้อมส่วนบริการผู้โดยสาร ชั้น 2 ส่วนผู้โดยสารขาออก ประกอบด้วยโถงผู้โดยสารขาออก, เคาท์เตอร์ตรวจบัตรโดยสาร จำนวน 22 เคาท์เตอร์, เครื่องเช็คอินอัตโนมัติ, ห้องจำหน่ายบัตรโดยสาร, จุดตรวจค้นสัมภาระ, จุดตรวจหนังสือเดินทางสำหรับผู้โดยสารขาออกระหว่างประเทศ, โถงพักคอยผู้โดยสารขาออกซึ่งเชื่อมต่อกับทางออกขึ้นเครื่อง 4 ช่องทาง (ระหว่างประเทศ 1 ช่องทาง ภายในประเทศ 3 ช่องทาง), ห้องรับรองสายการบิน, ร้านค้า และร้านอาหาร ชั้น 3 พื้นที่ร้านค้า, ภัตตาคาร, สกายเลาจน์ และสำนักงาน อาคารผู้โดยสารหลังเดิม พื้นที่รวม 5,400 ตารางเมตร ในช่วงตั้งแต่ พ.ศ. 2541–2566 ประกอบด้วย พื้นที่อาคารผู้โดยสารส่วนขาเข้า 470 ตารางเมตร พื้นที่อาคารผู้โดยสารส่วนขาออก 470 ตารางเมตร รองรับผู้โดยสารขาเข้าจำนวน 225 คนต่อชั่วโมง และผู้โดยสารขาออก 225 คนต่อชั่วโมง รวม 450 คนต่อชั่วโมง จำนวนเครื่องบินที่รองรับได้สูงสุด 32 เที่ยวบินต่อวัน ทั้งนี้ เมื่ออาคารใหม่เปิดใช้งาน อาคารดังกล่าวได้รับการปรับปรุงเป็นสำนักงานท่าอากาศยาน, สำนักงานสายการบิน, ห้องประชุม และอาคารส่งสินค้า สายการบิน สายการบินที่เปิดให้บริการ ปัจจุบันท่าอากาศยานนานาชาตินครศรีธรรมราช มีสายการบินที่เปิดให้บริการเส้นทางการบินภายในประเทศ ดังนี้ สายการบินที่เคยทำการบิน สิ่งอำนวยความสะดวก รถโดยสารสาธารณะ สำหรับรถโดยสารสาธารณะภายในท่าอากาศยานนานาชาตินครศรีธรรมราชปัจจุบันเปิดให้บริการดังนี้ รถมินิบัส จอดให้บริการอยู่บริเวณลานจอดรถด้านหน้าอาคารโดยมีรถคอยให้บริการรองรับทุกเที่ยวบิน สาย 7​ สนามบิน - สถานีขนส่งผู้สารหัวอิฐ - สนามหน้าเมือง ​ สาย 8​ สนามบิน - สี่แยกนาหลวง​ รถบริการอื่น ๆ ได้แก่ แท็กซี่, ลิมูซีน, และรถตู้ ลานจอดรถ สามารถจอดรถได้ประมาณ 150 คัน ร้านค้าและร้านอาหาร ในอาคารผู้โดยสารหลังเดิมมีร้านค้าและร้านอาหารให้บริการ บริการรถเช่า ท่าอากาศยานนานาชาตินครศรีธรรมราช มีบริการบริษัทเอกชนให้บริการภายในอาคารท่าอากาศยาน สถิติ เหตุการณ์สำคัญ 5 กุมภาพันธ์ 2546 สมเด็จพระเทพรัตนราชสุดา ฯ สยามบรมราชกุมารี เสด็จพระราชดำเนินทรงปฏิบัติพระราชกรณียกิจในพื้นที่จังหวัดนครศรีธรรมราช จังหวัดกระบี่ และจังหวัดสุราษฎร์ธานี ระหว่างวันที่ 5-6 กุมภาพันธ์ 2546 30 มีนาคม 2550 ทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จทรงประกอบพิธีพุทธาภิเษก รูปหล่อและเหรียญพระโพธิสัตว์จตุคามรามเทพ ณ วัดพระมหาธาตุวรมหาวิหาร ตำบลในเมือง อำเภอเมืองนครศรีธรรมราช จ้งหวัดนครศรีธรรมราช 7 สิงหาคม 2550 สายการบิน ไทยแอร์เอเชีย เที่ยวบินที่ FD3201 ได้เปิดเส้นทางการบินระหว่างท่าอากาศยานสุวรรณภูมิ สู่ ท่าอากาศยานนครศรีธรรมราช วันละ 1 เที่ยวบินทุกวัน โดยเครื่องบิน โบอิ้ง 737-300 ขนาด 148 ที่นั่ง โดยมีคณะผู้บริหารสารการบินไทยแอร์เอเชีย พร้อมด้วยคณะมิสไทยแลนด์เวิลด์ปี 2007 เดินทางมาด้วย 15 กันยายน 2550 มีการเพิ่มเที่ยวบินจาก 8 เที่ยวบินต่อวันเป็น 10 เที่ยวบินต่อวัน 28 เมษายน 2552 พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จไปทรงวางศิลาฤกษ์อุโบสถ ณ วัดเกาะนางแก้วพัฒนาราม ตำบลขุนทะเล อ.ลานสกา จังหวัดนครศรีธรรมราช 16 กันยายน 2552 สมเด็จพระบรมโอรสาธิราชฯ สยามมกุฎราชกุมาร ทรงพระกรุณาโปรดเกล้า ฯ ให้ พระเจ้าวรวงศ์เธอ พระองค์เจ้าศรีรัศมิ์ พระวรชายาฯ เสด็จแทนพระองค์ ไปทรงเปิดศูนย์ ๓ วัย สานสายใยรักแห่งครอบครัว อำเภอร่อนพิบูลย์ จังหวัดนครศรีธรรมราช ในพระอุปถัมภ์ เสด็จถึงท่าอากาศยานนครศรีธรรมราช ในเวลา 10.25 นาฬิกา และเสด็จกลับในวันเดียวกัน 27 พฤศจิกายน 2552 สายการบินวัน-ทู-โก แอร์ไลน์ เปิดเที่ยวบิน จาก กรุงเทพมหานคร สู่ นครศรีธรรมราช ครั้งที่ 2 หลังจากถูก ยกเลิกใบอนุญาตขึ้นบินจากกรมขนส่งทางอากาศ และได้ยกเลิกการบินมายังนครศรีธรรมราชไป 29 พฤษภาคม 2553 พระเจ้าหลานเธอ พระองค์เจ้าพัชรกิติยาภา ประทับเครื่องบินที่นั่ง จากกองบินทหารเรือ ท่าอากาศยานนานาชาติอู่ตะเภา จังหวัดระยอง มายังท่าอากาศยานครศรีธรรมราชเพื่อปฏิบัติพระกรณียกิจ ณ วัดวิภาวดีรังสิตาราม ต.หินตก อ.ร่อนพิบูลย์ , วัดโคกเมรุ ต.นากะชะ อ.ฉวาง และ เรือนจำจังหวัดนครศรีธรรมราช จังหวัดนครศรีธรรมราช ตามลำดับ ระหว่างวันที่ 29-30 พฤษภาคม 2553 27 มีนาคม 2554 เกิดเหตุอุทกภัยขึ้นในจังหวัดนครศรีธรรมราช ทำให้ท่าอากาศยานนครศรีธรรมราชมีน้ำท่วมทั้ง รันเวย์ เท็กซี่เวย์ สูงประมาณ 1-2 ฟุต ทำให้ท่าอากาศยานต้องหยุดให้บริการชั่วคราว สายการบินนกแอร์ สายการบินไทยแอร์เอเชีย และสายการบินโอเรียนท์ไทย ต้องยกเลิกเส้นทางบินจากกรุงเทพมหานคร มายัง นครศรีธรรมราช และนครศรีธรรมราช สู่ กรุงเทพมหานคร ทุกเที่ยวบิน และเป็นครั้งแรกที่ท่าอากาศยานนครศรีธรรมราชต้องหยุดการให้บริการเนื่องจากภัยพิบัติทางธรรมชาติ 6 เมษายน 2554 เปิดสนามบินนครศรีธรรมราชโดยเที่ยวบินแรก ออก 15.30น. 13 สิงหาคม 2555 มีคำสั่งปิดการใช้ท่าอากาศยานนครศรีธรรมราช ไปจนถึงเวลา 24.00 น. หลังจากที่มีการลักลอบจุดเผาป่าพรุใกล้กับรันเวย์จนไฟได้ลุกลามเป็นวงกว้าง โดยแนวไฟได้ประชิดรันเวย์ฝั่งทิศใต้เป็นระยะทางกว่า 1,000 เมตร จนมาถึงแนวแท็กซี่เวย์ ส่งผลให้หมอกควันลอยสูงขึ้นไปบนท้องฟ้าหลายร้อยเมตร ขณะเดียวกันเถ้าจากใบไม้และใบหญ้าได้ฟุ้งสูงขึ้นกระจายเป็นวงกว้างจนอาจเกิดอันตรายกับอากาศยานในขณะทำการบิน 8 มิถุนายน 2556 พระเจ้าหลานเธอ พระองค์เจ้าอทิตยาทรกิติคุณ เสด็จทรงปฏิบัติพระราชกรณียกิจในพื้นที่จังหวัดนครศรีธรรมราช 6 มกราคม 2560 กรมท่าอากาศยาน แจ้งปิดท่าอากาศยานนครศรีธรรมราช ซึ่งได้รับผลกระทบของจากกรณีฝนตกหนักทำให้น้ำท่วม Runway จนต้องยกเลิกเที่ยวบิน 100% กำหนดการปิดแรกคือวันที่ 6-7 มกราคม 2560 แต่เนื่องจากสถานการณ์ยังไม่คลี่คลายเลยต้องทำการปิดจนถึงวันที่ 11 มกราคม 2560 และขยายวันปิดเพิ่มเติมอีก 2 วัน โดยปิดจนถึง 13 มกราคม 2560 แทน เพราะว่าวิศวกรท่าอากาศยานไม่สามารถตรวจสอบความแข็งแรงของพื้น Runway ได้ จากเหตุการณ์ในครั้งนี้ทำให้ผู้โดยสารตกค้างและต้องทำการเปลี่ยนเที่ยวบินหรือเดินทางไปใช้บริการท่าอาศยานใกล้เคียงได้แก่ ท่าอากาศยานสุราษฏร์ธานี และท่าอากาศยานตรัง 7 ธันวาคม 2560 กรมท่าอากาศยาน แจ้งปิดท่าอากาศยานนครศรีธรรมราช เนื่องจากมีน้ำท่วมบริเวณลานกลับเครื่องบินที่หัวรันเวย์ และได้เปิดบริการอีกครั้งในวันที่ 10 ธันวาคม 2560 4 มกราคม 2562 กรมท่าอากาศยาน แจ้งปิดท่าอากาศยานนครศรีธรรมราชชั่วคราวตั้งแต่วันที่ 4 มกราคม 2562 เวลา 00.01 น. ถึงวันที่ 5 มกราคม 2562 ทั้งนี้ทุกสายการบินสามารถทำการบินขึ้นและลงได้ตามปกติตั้งแต่เวลา 12.00 นาฬิกา เป็นต้นไป 6 สิงหาคม 2563 สายการบินไทยเวียตเจ็ท เปิดทำการบินเที่ยวบินปฐมฤกษ์เส้นทาง กรุงเทพมหานคร สมุทรปราการ (สุวรรณภูมิ) - นครศรีธรรมราช โดยเครื่องบินแอร์บัส A320 เที่ยวบิน VZ330 ออกเดินทางจากท่าอากาศยานสุวรรณภูมิ เวลา 11.11 น. โดยในเที่ยวบินนี้​มี​ผู้ว่าราชการจังหวัด​นครศรี​ธรรมราช อธิบดีผู้ พิพากษาภาค 8​ ผู้บัญชาการตำรวจภูธรภาค 8 แม่ทัพภาคที่ 4 และผู้อำนวยการท่าอากาศยานนครศรีธรรมราช​ให้เกียรติ​ร่วมเดิน​ทางกับนักท่องเที่ยว​ในเที่ยวบินนี้​ด้วย เมื่อถึงท่าอากาศยานนครศรีธรรมราช เวลา 12.20 น.​ ได้มีซุ้มอุโมงค์ฉีดน้ำต้อนรับพร้อมทั้งหน่วยงานที่เกี่ยวข้องได้ร่วมต้อนรับเที่ยวบินปฐมฤกษ์ของสายการบินไทยเวียตเจ็ท โดยมีการมอบของที่ระลึก และสตอ สร้างความประทับใจแก่ผู้โดยสาร 10 กันยายน 2563 สายการบินไทยสมายล์ เปิดทำการบินเที่ยวบินปฐมฤกษ์เส้นทาง กรุงเทพฯ (สุวรรณภูมิ) - นครศรีธรรมราช โดยเครื่องบินแอร์บัส A320-232 (WL) เที่ยวบินปฐมฤกษ์ WE233 ออกเดินทางถึงท่าอากาศยานนครศรีธรรมราชใน เวลา 08.25 น. 25 กันยายน 2563 สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี เสด็จแทนพระองค์มาพระราชทานปริญญาบัตรแก่ผู้สำเร็จการศึกษามหาวิทยาลัยวลัยลักษณ์ ประจำปีการศึกษา 2562 โดยประทับเครื่องบินที่นั่งถึงท่าอากาศยานนครศรีธรรมราช 18 พฤศจิกายน 2563 สายการบินไทยสมายล์ เปิดทำการบินเที่ยวบินปฐมฤกษ์เส้นทาง เชียงใหม่ – นครศรีธรรมราช เที่ยวบิน WE173 21 พฤศจิกายน 2563 สายการบินไทยสมายล์ เปิดทำการบินเที่ยวบินปฐมฤกษ์เส้นทาง อุดรธานี - นครศรีธรรมราช เที่ยวบินที่ WE175 30 พฤศจิกายน 2563 สายการบินไทยเวียตเจ็ท เปิดทำการบินเที่ยวบินปฐมฤกษ์เส้นทาง เชียงใหม่ - นครศรีธรรมราช 2-4 ธันวาคม 2563 จังหวัดนครศรีธรรมราชมีฝนตกครอบคลุมในทุกพื้นที่ทำให้ทั้งจังหวัดประสบอุทกภัยมีน้ำท่วมขังบริเวณโดยรอบท่าอากาศยานนครศรีธรรมราช แต่สามารถเปิดบินได้ตามปกติ พร้อมเร่งเดินเครื่องสูบน้ำตลอดเพื่อระบายน้ำ ผู้โดยสารที่จะเดินทางมายังท่าอากาศยานนครศรีธรรมราชไม่สามารถเดินทางมาได้ด้วยรถยนต์ส่วนบุคคลเนื่องจากน้ำท่วมสูงต้องเดินทางเข้าและออกสนามบินโดยรถGMC ของกองทัพบก 21-22 ตุลาคม 2567 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ ทรงนำคณะกรรมการรางวัลนานาชาติ มูลนิธิรางวัลสมเด็จเจ้าฟ้ามหิดล ในพระบรมราชูปถัมภ์ ทัศนศึกษาในพื้นที่จังหวัดนครศรีธรรมราช โดยประทับเครื่องบินที่นั่งถึงท่าอากาศยานนครศรีธรรมราช 15 ธันวาคม พ.ศ. 2568 สายการบินเวียดเจ็ทไทยแลนด์กลับมาให้บริการในเส้นทางกรุงเทพ (สุวรรณภูมิ) - นครศรีธรรมราช อีกครั้งหนึ่ง อุบัติเหตุ 2 กุมภาพันธ์ 2550 สายการบิน นกแอร์ พร้อมผู้โดยสาร 150 คน ได้ประสบอุบัติเหตุ ยางระเบิดขณะลงจอด ณ ท่าอากาศยานนครศรีธรรมราช นักบินสามารถประคองเครื่องให้ลงจอดได้อย่างปลอดภัยไม่มีผู้ใดได้รับบาดเจ็บจากเหตุการณ์ในครั้งนี้ ดูเพิ่ม รายชื่อท่าอากาศยานในประเทศไทย อ้างอิง แหล่งข้อมูลอื่น เว็บไซต์ทางการ ท่าอากาศยานนานาชาตินครศรีธรรมราช ที่เฟซบุ๊ก